ร้านกาแฟบนทางด่วนขาเข้า ด่านจ่ายเงิน 60 บาท อยู่ร้านแรกเมื่อจ่ายเงินค่าทางด่วนเสร็จเรียบร้อยเลยค่ะ

เมล็ดกาแฟที่นี่เค้าหอมดี ค่อนข้างแก่ ไม่เปรี้ยว เมนูแนะนำเราคือ Caramel Macchiato แก้วใหญ่ 105 บาท ทานมาตั้งแต่มีไซส์เดียว (90 บาท) จนตอนนี้มีเพิ่มมาอีกไซส์นึง ฝีมือการชงสูตรเค้าคงที่ดีนะคะ เปลี่ยนพนง. บาริสต้าหลายคนก็ยังคงสูตรไว้ไม่ต่างกันนัก ชอบซอสคาราเมลของที่นี่ด้วยค่ะ ไม่หวานเป็นน้ำเชื่อม

บางเวลาคนเยอะทีเดียว บางทีก็รอนานหน่อย แต่ส่วนมากก็รับได้ค่ะ แม้ตอนเช้าจะรีบๆก็ตาม รอไม่นานนัก แต่ถ้ากลัวรอนาน โทรสั่งก่อนล่วงหน้าก็เป็นอีกทางเลือกนึงนะคะ ถ้ารีบๆ อยากเสนอให้มีบริการส่งถึงรถจะดีมากเหมาะกับคนขับรถมาคนเดียวกว่าจะหาที่จอด กว่าจะจอดเสร็จ

ถ้าจะแวะซื้อ แนะนำเข้าช่องจ่ายเงินด่านซ้ายหน่อย จะได้ชิดซ้ายจอดรถได้ทัน ไม่ปาดหน้าใครเค้า ปลอดภัยดีกว่านะคะ